אדם בן עזרא

אדם בן עזרא (נולד ב־18 בדצמבר 1982 בתל אביב, ישראל) הוא רב-נגן (מולטי-אינסטרומנטליסט), מלחין ומחנך ישראלי אוטודידקט. בן עזרא מנגן ומלווה את עצמו בהקלטות ובהופעות בעיקר בקונטרבס.<ref></ref>

== ביוגרפיה ==
אדם גדל בתל אביב, והחל לנגן בכינור כשהיה בן חמש. בגיל תשע עבר לנגן בגיטרה.

לאחר תקופה בה ניגן על בס חשמלי, הוא גילה, בגיל 16, את הכלי אליו יהיה קשור בהמשך- והתחיל ללמוד לנגן על הקונטרבס.<ref></ref>

אדם החל את הקריירה המוזיקלית שלו בהופעות במועדוני ג'אז ובתי קפה וניגן עם כמה נגנים והרכבים מקומיים.

פריצתו הראשונה לתחום הייתה בשנת 2008 עם גרסת הבס שלו לשיר הנושא של תוכנית הטלוויזיה "סיינפלד"<ref></ref> כמו גם הביצוע שלו ל"Billie Jean" של מייקל ג'קסון אשר זכה להצלחה ויראלית.<ref></ref>

אירוע זה משך את תשומת ליבה של חברת ההקלטות האמריקאית "CandyRat Records" שהוציאה לאור את הסינגלים "Openland" ו- "Flamenco" בשנת 2012.<ref></ref>

באותה שנה ניגן אדם באלבום "פעמוני החופש: שירי בוב דילן" כמחווה לאמנסטי אינטרנשיונל שהושמע בגרסתו של כותב השירים אורן לביא לשיר "4Th Time Around".

2013 הייתה שנה משמעותית עבור אדם. הוא החל במופעי יחיד באירופה ובארצות הברית, כולל הופעות בכנס האגודה הבינלאומית לבסיסטים ברוצ'סטר, ניו יורק,<ref></ref> פסטיבל הג'אז של גאום (Gaume) בבלגיה, ו"מוזיקה בבורגו" בעיר טרמולי, איטליה, שם התארח גם כאמן אורח במהלך המופע של זמרת הג'אז האנגליה שרה ג'יין מוריס. בנוסף השתתף במופעים עם אמנים נוספים כמו נגן הבס ריצ'רד בונה, נגן הגיטרה מייק סטרן והבסיסט וויקטור ווטן.<ref></ref> הוא הופיע גם בקאבר עם להקת הפרוגרסיב מטאל הישראלית Orphaned Land. בשיר 'Jeremy' של פרל ג'אם .<ref></ref>

כמה חודשים לאחר מכן, אדם החל בשיתוף הפעולה המתמשך שלו עם הזמרת אחינועם ניני ("נועה"), והופיע באלבום שלה "Love Medicin" בשנת 2014,<ref></ref> כמו כן הצטרף אליה לסיורים בצפון אמריקה ובאירופה שכלל מופע עם הזמר היווני יורגו דאלארס והזמרת הפורטוגזית דולצ'ה פונטס באקרופוליס באתונה העתיקה.<ref></ref>

בשנת 2014 אדם הצטרף לצמד מוזיקאים הקלאסיים Igudesman & Joo (אלכסיי איגודסמן והיונג קי ג'ו) במופע סילבסטר League Of X-traordinary Musicians, בקונצרטהאוס של וינה לצד הרכבים רב לאומיים נוספים.<ref></ref>

באותה שנה הקים גם את "שלישיית אדם בן עזרא" החדשה (Adam Ben Ezra Trio) יחד עם נגן הגיטרה אדם בן אמיתי ונגן כלי ההקשה גלעד דוברצקי, אשר סיירה באירופה כולל הופעות בפסטיבל הג'אז של קטניה בסיציליה, איטליה.<ref></ref>

בשנת 2015 מימן אדם אלבום הבכורה שלו "Can't Stop Running" דרך קמפיין מימון המונים ב-PledgeMusic. כריכת האלבום, שצולמה על ידי עזרא גוזו מנסור, נבחרה כאחת התמונות הטובות ביותר של שנת 2015 על ידי המגזין הבינלאומי "Communication Arts".

בקיץ 2015, במסגרת סיבוב ההופעות שלו בצ'כיה, הופיע אדם ב"פסטיבל פילזן"<ref></ref> ובפסטיבל "Pacovský Poledník"<ref></ref> וכן במופע במועדון "Jazz Dock Club" בפראג.<ref></ref>

מאוחר יותר באותה שנה הוא שוב איחד כוחות עם "Igudesman & Joo" בפסטיבל לוצרן בשווייץ,<ref></ref> וכן הופיע קונצרטים סולו באופרה הלאומית הרומנית, בטימישוארה, רומניה ובפסטיבל "Double Bass Passion" בבלגרד, סרביה.

מלבד הופעות רבות, פרסם אדם את האלבומים "Pin Drop", שהוקלטו באולפני Little Big Beat בליכטנשטיין ויצאו ב- Ropeadope Records בשנת 2017, ו- "Hide and Seek" בשנת 2020.

== יוטיוב ==
בנוסף למוזיקה החיה שלו, אדם עשה לעצמו שם דרך ערוץ היוטיוב שלו. הסרטונים שלו זכו ליותר מ -7 מיליון צפיות והסרטון המקורי שלו "Can't Stop Running" הניב יותר ממיליון צפיות. הוא ידוע בזכות ההופעות שלו בשירי נושא בסדרות טלוויזיה כמו "דקסטר" <ref></ref>ו"מד מן".<ref></ref>

== השפעות ==
אדם מצטט בנגינתו את באך, סטינג, דביסי, צ'יק קוריאה, אדי גומז וג'אקו פסטוריוס, פלמנקו ומוזיקה ערבית כהשראתו המוזיקלית. אדם נחשב לחלוץ בסגנון נגינה חדש על הבס הזקוף, בו הוא מנגן ומתופף בכלי שלו במקביל, על מנת להשיג צליל גרוב עשיר.<ref name=":0"></ref>

== כלי נגינה ==
בנוסף לנגינת הקונטרבס, הוא ידוע בכך שהוא משלב כלי נגינה שונים בהופעות החיות והקלטות שלו, כולל פסנתר, גיטרה בס, גיטרה, קלרינט, עוד, חליל וקחון, ובשימוש בלופר ובדוושות אפקט.<ref name=":0" />

== קישורים חיצוניים ==
* 

* 

== הערות שוליים ==

קטגוריה:נגני ג'אז: בסיסטים
קטגוריה:נגני קונטרבס
קטגוריה:נגני עוד
קטגוריה:נגנים ישראלים
קטגוריה:נגני כלי נשיפה מעץ
קטגוריה:רב-נגנים
קטגוריה:ישראלים שנולדו ב-1982